Document ID: /roh_data/filtered/fineweb-2-filterrobots_roh.jsonl.gz/36300

Singulas vischnancas da l’Engiadin’Ota han gia fatg ponderaziuns e definì mesiras per spargnar energia. Il giavisch da pliras vischnancas èn però mesiras cuminaivlas, che valan per tut la regiun. A la conferenza da presidents da la regiun Malögia è vegnì discutà quel tema.
Sco Fadri Guidon, il vicepresident da la regiun, ha declerà, fetschia ina soluziun coordinada bain senn, i dettia però er grondas sfidas. Numnadamain sajan las 12 vischnancas en la regiun fitg individualas ed uschia er lur basegns. Perquai appellescha el las suprastanzas communalas da ponderar nua ch’i dettia potenzial da spargnar, uschia ch’ins possia infurmar en in proxim pass unanimamain la populaziun.